CELEX: 32015R1165
Language: et
Date: 2015-07-15 00:00:00
Title: Komisjoni rakendusmäärus (EL) 2015/1165, 15. juuli 2015, millega kiidetakse heaks toimeaine metüülhalauksifeen vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst)

16.7.2015   
            
            
               ET
            
            
               Euroopa Liidu Teataja
            
            
               L 188/30
            
         KOMISJONI RAKENDUSMÄÄRUS (EL) 2015/1165,
   15. juuli 2015,
   millega kiidetakse heaks toimeaine metüülhalauksifeen vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2,
   ning arvestades järgmist:
   
               (1)
            
            
               Ühendkuningriik sai ettevõtjalt Dow AgroSciences Limited 20. septembril 2012 määruse (EÜ) nr 1107/2009 artikli 7 lõike 1 kohase taotluse toimeaine metüülhalauksifeen heakskiitmiseks. Vastavalt kõnealuse määruse artikli 9 lõikele 3 teatas Ühendkuningriik kui referentliikmesriik komisjonile 2. novembril 2012, et taotlus on käsitlemiseks vastuvõetav.
            
         
               (2)
            
            
               20. detsembril 2013 esitas referentliikmesriik hindamisaruande kavandi komisjonile ja selle koopia Euroopa Toiduohutusametile (edaspidi „amet”); hindamisaruandes hinnatakse, kas võib eeldada, et kõnealune toimeaine vastab määruse (EÜ) nr 1107/2009 artiklis 4 sätestatud heakskiitmise kriteeriumidele.
            
         
               (3)
            
            
               Amet järgis määruse (EÜ) nr 1107/2009 artikli 12 lõikes 1 sätestatud nõudeid. Vastavalt määruse (EÜ) nr 1107/2009 artikli 12 lõikele 3 nõudis amet, et taotleja esitaks liikmesriikidele, komisjonile ja ametile täiendavat teavet. Referentliikmesriik hindas täiendavat teavet ja esitas 2014. aasta oktoobris ametile oma hinnangu ajakohastatud esialgse hindamisaruandena.
            
         
               (4)
            
            
               21. novembril 2014 teatas amet taotlejale, liikmesriikidele ja komisjonile oma järelduse selle kohta, kas võib eeldada, et toimeaine metüülhalauksifeen vastab heakskiitmise kriteeriumidele, mis on sätestatud määruse (EÜ) nr 1107/2009 (2) artiklis 4. Amet tegi hindamisaruande üldsusele kättesaadavaks.
            
         
               (5)
            
            
               20. märtsil 2015 esitas komisjon alalisele taime-, looma-, toidu- ja söödakomiteele metüülhalauksifeeni käsitleva läbivaatamisaruande ja määruse eelnõu metüülhalauksifeeni heakskiitmise kohta.
            
         
               (6)
            
            
               Taotlejale anti võimalus esitada märkusi läbivaatamisaruande kohta.
            
         
               (7)
            
            
               Vähemalt ühe kõnealust toimeainet sisaldava taimekaitsevahendi ühe või mitme iseloomuliku kasutusega seoses ja eelkõige läbivaatamisaruandes uuritud ja üksikasjalikult käsitletud kasutusega seoses on kinnitust leidnud, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud. Seega loetakse need heakskiitmise kriteeriumid täidetuks. Seepärast on asjakohane metüülhalauksifeen heaks kiita.
            
         
               (8)
            
            
               Vastavalt määruse (EÜ) nr 1107/2009 artikli 13 lõikele 2 koostoimes artikliga 6 ning arvestades teaduse ja tehnika arengut, oleks vaja lisada teatud tingimusi ja piiranguid. Eelkõige on asjakohane nõuda kinnitavat lisateavet.
            
         
               (9)
            
            
               Määruse (EÜ) nr 1107/2009 artikli 13 lõike 4 kohaselt tuleks komisjoni rakendusmääruse (EL) nr 540/2011 (3) lisa vastavalt muuta.
            
         
               (10)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine
   I lisas kirjeldatud toimeaine metüülhalauksifeen kiidetakse heaks vastavalt kõnealuses lisas esitatud tingimustele.
   Artikkel 2
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 3
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. juuli 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 309, 24.11.2009, lk 1.
   
      (2)  EFSA Journal 2014; 12(12):3913. Kättesaadav internetis: www.efsa.europa.eu.
   
      (3)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
   
      I LISA
      
                  Tavanimetus, tunnuskoodid
               
               
                  IUPACi nimetus
               
               
                  Puhtus (1)
                  
               
               
                  Heakskiitmise kuupäev
               
               
                  Heakskiidu aegumine
               
               
                  Erisätted
               
            
                  Metüülhalauksifeen
                  CASi nr: 943831-98–9
                  CIPACi nr: 970.201 (metüülhalauksifeen) 970 (halauksifeen)
               
               
                  metüül-4-amino-3-kloro-6-(4-kloro-2-fluoro-3-metoksüfenüül)püridiin-2-karboksülaat
               
               
                  ≥ 930 g/kg
               
               
                  5. august 2015
               
               
                  5. august 2025
               
               
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse metüülhalauksifeeni kohta vormistatud läbivaatamisaruande järeldusi, eelkõige selle I ja II liidet.
                  Üldhindamisel peavad liikmesriigid pöörama erilist tähelepanu:
                  
                              —
                           
                           
                              veeorganismidele ja sihtrühma mittekuuluvatele maismaataimedele avalduvale riskile.
                           
                        Vajaduse korral peavad kasutustingimused sisaldama riskivähendamismeetmeid.
                  Taotleja peab esitama kinnitava teabe järgmise kohta:
                  
                              —
                           
                           
                              tööstuslikult toodetud toimeaine tehniline spetsifikatsioon (kaubanduslikus mahus tootmise põhjal). Kinnitada tuleb tehnilises materjalis sisalduvate lisandite olulisust;
                           
                        
                              —
                           
                           
                              mürgisuskatsetes kasutatavate partiide vastavus tehnilisele spetsifikatsioonile.
                           
                        Taotleja peab kõnealuse teabe esitama komisjonile, liikmesriikidele ja ametile 5. veebruariks 2016.
               
            
         (1)  Täiendavad andmed toimeaine identifitseerimiseks ja toimeaine omadused on esitatud läbivaatamisaruandes.
   
   
      II LISA
      Rakendusmääruse (EL) nr 540/2011 lisa B osasse lisatakse järgmine kanne:
      
         
                      
                  
                  
                     Tavanimetus, tunnuskoodid
                  
                  
                     IUPACi nimetus
                  
                  
                     Puhtus (1)
                     
                  
                  
                     Heakskiitmise kuupäev
                  
                  
                     Heakskiidu aegumine
                  
                  
                     Erisätted
                  
               
                     „86
                  
                  
                     Metüülhalauksifeen
                     CASi nr: 943831-98–9
                     CIPACi nr: 970.201 (metüülhalauksifeen) 970 (halauksifeen)
                  
                  
                     metüül-4-amino-3-kloro-6-(4-kloro-2-fluoro-3-metoksüfenüül)püridiin-2-karboksülaat
                  
                  
                     ≥ 930 g/kg
                  
                  
                     5. august 2015
                  
                  
                     5. august 2025
                  
                  
                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse metüülhalauksifeeni kohta vormistatud läbivaatamisaruande järeldusi, eelkõige selle I ja II liidet.
                     Üldhindamisel peavad liikmesriigid pöörama erilist tähelepanu:
                     
                                 —
                              
                              
                                 veeorganismidele ja sihtrühma mittekuuluvatele maismaataimedele avalduvale riskile.
                              
                           Vajaduse korral peavad kasutustingimused sisaldama riskivähendamismeetmeid.
                     Taotleja peab esitama kinnitava teabe järgmise kohta:
                     
                                 —
                              
                              
                                 toodetud toimeaine tehniline spetsifikatsioon (kaubandusliku tootmise põhjal). Kinnitada tuleb tehnilises materjalis sisalduvate lisandite olulisust;
                              
                           
                                 —
                              
                              
                                 mürgisuskatsetes kasutatavate partiide vastavus tehnilisele spetsifikatsioonile.
                              
                           Taotleja peab kõnealuse teabe esitama komisjonile, liikmesriikidele ja ametile 5. veebruariks 2016.”
                  
               
      
         (1)  Täiendavad andmed toimeaine identifitseerimiseks ja toimeaine omadused on esitatud läbivaatamisaruandes.